**ANEXA la HCL nr.129/2020**

**CAIETUL DE OBIECTIVE**

**pentru concursul de proiecte de management organizat de primăria municipiului Câmpulung Moldovenesc pentru Muzeul “Arta Lemnului” – Câmpulung Moldovenesc**

**Perioada de management este de 4 ani (în intervalul de minim 3 ani și maximum 5 ani), începând cu data de \_\_\_\_\_/\_\_\_\_\_\_/\_\_\_\_\_\_.**

**CAPITOLUL I**

**TIPUL INSTITUȚIEI**

Tipul instituției publice de cultură denumită în continuare instituția : muzeu.

 În temeiul prevederilor Ordonanței de Urgență nr. 57/2019 privind Codul administrativ, cu modificările și completările ulterioare, Muzeul “Arta Lemnului” – Câmpulung Moldovenesc funcționează în subordinea Consiliului Local al municipiului Câmpulung Moldovenesc, ca instituție publică de cultură, cu personalitate juridică, definită conform Legii nr.311/2003 a muzeelor și a colecțiilor publice, republicată cu modificările și completările ulterioare.

 Finanțarea Muzeului “Arta Lemnului” – Câmpulung Moldovenesc se realizează din venituri proprii și din subvenții acordate din bugetul local.

 Conform Regulamentului de organizare și funcționare al Muzeului “Arta Lemnului” – Câmpulung Moldovenesc, obiectivele generale ale instituției sunt următoarele:

a) cercetarea și colecționarea de bunuri cu caracter etnografic, arheologic, numismatic, etnografic, artistic etc. în vederea constituirii și completării patrimoniului muzeal;

b) organizarea evidenţei gestionare şi ştiinţifice a patrimoniului cultural deţinut în administrare;

c) constituirea şi organizarea fondurilor documentare, precum şi a arhivei generale;

d) depozitarea, conservarea şi restaurarea patrimoniului deţinut, conform regle-mentărilor legale în vigoare și potrivit standardelor europene generale;

e) punerea în valoare a patrimoniului cultural aflat în administrarea sa prin:

 - organizarea de expoziţii permanente şi temporare, la sediul muzeului, în ţară şi străinătate;

 - acordarea unor servicii de documentare persoanelor fizice şi juridice, prin folosirea informaţiilor despre patrimoniul cultural deţinut şi despre instituţie, potrivit normativelor în vigoare;

- editarea de publicații științifice și de popularizare;

- angrenarea publicului de toate categoriile, prin mijloace specifice, într-un sistem educațional, în vederea familiarizării acestuia cu specificul etnografic bucovinean.

f) elaborarea și derularea de proiecte și programe culturale și științifice, în vederea punerii în valoare a patrimoniului muzeal și în vederea dezvoltării spiritului comunitar;

g) cooperarea și schimbul interinstituțional intern și internațional;

h) prezentarea patrimoniului muzeal propriu în vederea receptării corespunzătoare de către public a mesajului educațional și formativ.

 Potrivit obiectului de activitate, competențelor și structurii sale de organizare, Muzeul are următoarele obiectivele specifice:

a)elaborarea de programe și proiecte proprii în domeniul cercetării, evidenței și valorificării patrimoniului mobil și imobil în concordanță cu strategia culturală promovată la nivel național și obiectivele socio-culturale ale județului;

b)stabilirea de măsuri tehnice, economice, organizatorice pentru aducerea la îndeplinire a programelor culturale aprobate;

c)cercetarea și dezvoltarea colecțiilor muzeale și a patrimoniului muzeal;

d)realizarea lucrărilor de protejare, conservare și restaurare a patrimoniului cultural aflat în administrarea sa;

e)colecționarea de bunuri culturale, în vederea constituirii și completării patrimoniului muzeal, prin cercetări de teren, achiziții și donații;

f)organizarea evidenței patrimoniului cultural mobil deținut în administrare;

g)conservarea, restaurarea și depozitarea patrimoniului mobil deținut, în administrare, în conformitate cu reglementările legale în vigoare și potrivit standardelor europene generale;

h)valorificarea patrimoniului cultural aflat în administrarea sa, prin proiectele culturale, ca părți componente ale Strategiei de dezvoltare a municipiului, inclusiv a turismului cultural.

i)organizarea, informatizarea și actualizarea evidenței patrimoniului cultural și a fondurilor documentare deținute, conform normelor legale în vigoare;

j)cercetarea și folosirea celor mai eficiente metode de conservare și restaurare a patrimoniului cultural, aflat în administrarea sa, potrivit normelor legale în vigoare;

k)expunerea pentru public a patrimoniului cultural mobil aflat în colecțiile Muzeului, în expoziții permanente sau temporare, organizate la sediu, în țară și în străinătate;

l)organizarea de manifestări culturale de profil, naționale și internaționale;

m)organizarea de manifestări științifice, simpozioane, conferințe, mese rotunde, dezbateri pe aria sa de interes, singur sau în colaborare cu alte instituții;

n)editarea de publicații științifice și de popularizare, în domeniul specific de activitate și valorificarea lor prin vânzare sau schimb;

o)realizarea de venituri proprii din taxe de vizitare, ghidaj, fotografiere, filmare sau alte mijloace.

 p)clasarea bunurilor culturale aflate în colecțiile muzeului.

**CAPITOLUL II**

**MISIUNEA INSTITUȚIEI**

Muzeul “Arta Lemnului” – Câmpulung Moldovenesc are misiunea de a cerceta, colecta, conserva, restaura bunuri de patrimoniu aparținând culturii și civilizației românești și de a le folosi ca principal instrument al comunicării și educării publicului, prin mijloacele caracteristice muzeologiei moderne; de a pune în valoare patrimoniul muzeal prin acțiuni specifice care să asigure accesul unui public cât mai larg la valorile deținute;de a trezi interesul pentru istoria națională și locală, pentru tradițiile și obiceiurile din zona etnografică Suceava, respectiv Câmpulung Moldovenesc, pentru a cunoaște personalitățile de excepție.

**CAPITOLUL III**

**DATE PRIVIND EVOLUȚIILE ECONOMICE ȘI SOCIO CULTURALE SPECIFICE COMUNITĂȚII ÎN CARE INSTITUȚIA PUBLICĂ ÎȘI DESFĂȘOARĂ ACTIVITATEA**

Municipiul Câmpulung Moldovenesc este situat în partea central-vestică a [județului Suceava](https://ro.wikipedia.org/wiki/Jude%C8%9Bul_Suceava) fiind localizat în depresiunea intramontană Câmpulung, ce desparte  [Obcinele Bucovinei](https://ro.wikipedia.org/wiki/Obcinele_Bucovinei) de [Munții Stânișoarei](https://ro.wikipedia.org/wiki/Mun%C8%9Bii_St%C3%A2ni%C8%99oarei). Localitatea este al patrulea centru urban ca mărime al județului.

 Zona locuită a localității este de aproximativ 24 km² și se întinde pe o lungime de peste 12 km de-a lungul [râului Moldova](https://ro.wikipedia.org/wiki/R%C3%A2ul_Moldova), care traversează orașul.

 Ţinut de legende şi meleag pitoresc, înconjurat de codrii de brad şi molid, Câmpulungul Moldovenesc are o istorie îndelungată, care începe cel puţin odată cu întemeierea Moldovei.

 Prima mențiune scrisă despre Câmpulung Moldovenesc și cunoscută până acum datează din 14 aprilie 1411, din vremea lui [Alexandru cel Bun](https://ro.wikipedia.org/wiki/Alexandru_cel_Bun) (1400–1432), prin care [Mănăstirea Moldovița](https://ro.wikipedia.org/wiki/M%C4%83n%C4%83stirea_Moldovi%C8%9Ba) primea satul [Vama](https://ro.wikipedia.org/wiki/Vama%2C_Suceava), „mai jos de Câmpulung”.

 În dezvoltarea sa, așezarea de sub muntele Rarău a cunoscut mai multe faze : de la întemeiere până în secolul al XV-lea, când s-au pus bazele acestei localități (mai întâi pe Valea Caselor), apoi s-a extins spre vest, în actualul centru al orașului, fiind favorizată de mai mulți factori:poziția geografică, depresiunea înconjurată de munți pe firul râului Moldova, bogățiile locului, pădurile, fânețele, pășunile.

 Dezvoltându-se comerțul și schimbul de mărfuri la sfărșitul secolului al XVIII -lea localitatea a fost delarată *târg*, legăturile comerciale cele mai strânse fiind cu Bistrița.

 În perioada anilor 1774 – 1918, Câmpulung Moldovenesc a fost sub dominația Imperiului Austriac. În anul [1866](https://ro.wikipedia.org/wiki/1866), administrația austriacă ridică așezarea la rangul de *oraș*.

 Câmpulung Moldovenesc a cunoscut o evoluție mai substanțială de abia la începutul secolului al XX-lea, prin construirea căii ferate principale : Dărmănești – Câmpulung Moldovenesc.

 În perioada interbelică (1918 – 1944) orașul a cunoscut o mai mare înflorire. Împărțirea administrativă, formarea județului Câmpulung Moldovenesc (ce cuprindea și Vatra Dornei și Gura Humorului), cu reședința în oraș a contribuit mult la lărgirea perimetrului său, la formarea unor cartiere noi, a unor întreprinderi, a unor instituții.

 Existența orașului Câmpulung Moldovenesc ca reședință de județ este întreruptă de către noua împărțire administrativă legiferată în anul [1950](https://ro.wikipedia.org/wiki/1950), după model sovietic. Prin urmare, fostul județ Câmpulung este înglobat în [regiunea Suceava](https://ro.wikipedia.org/wiki/Regiunea_Suceava), iar orașul devine reședința raionului Câmpulung, unul dintre cele douăsprezece raioane ale regiunii nou formate.

 În anul [1968](https://ro.wikipedia.org/wiki/1968) se realizează o nouă împărțire teritorială a [României](https://ro.wikipedia.org/wiki/Rom%C3%A2nia), prin desființarea regiunilor și a raioanelor și înființarea județelor. Ca urmare, Câmpulung Moldovenesc este transformat din reședință de raion într-un simplu *oraș* în cadrul [județului Suceava](https://ro.wikipedia.org/wiki/Jude%C8%9Bul_Suceava).

 În 1995, localitatea este ridicată la rangul de *municipiu*, fiind în prezent unul dintre cele cinci municipii aflate pe teritoriul județului Suceava.

 După 1989, zona trece printr-o profundă recesiune economică, fapt subliniat şi de faptul că regiunea minieră Bucovina (care cuprindea localităţile: Câmpulung Moldovenesc, Pojorâta, Fundu Moldovei, Breaza) este declarată prin H. G. nr.208/25.03.1999 zonă defavorizată pe o perioadă de 10 ani.

 În prezent, majoritatea activităţilor desfăşurate constau din comerţ, turism, zootehnie, prestări de servicii, producţie, alte activităţi.

 Evoluţia numărului şi a structurii populaţiei a avut, şi are în continuare, implicaţii profunde asupra dezvoltării economice şi sociale a localităţii Câmpulung Moldovenesc.

 De-a lungul anilor populaţia oraşului a cunoscut creşteri rapide şi modificări în structura sa pe grupe de vârsta, în funcţie de factorii economici, politici, sociali, istorici, biologici, care se reflectă în dinamica populaţiei.

 În Câmpulung Moldovenesc a existat o veche tradiție a prelucrării lemnului. Arhitectura tradițională a fost și ea o arhitectură a lemnului, relevând maiestria meșterilor populari, care au îmbinat strălucit calitățile utilitare cu cele estetice, practicându-se toate tehnicile populare de prelucrare a lemnului.

 Stilul de viață, fapte, datini, comportamente și rituri acumulate în timp, au devenit obiceiuri alcătuind tradiția, încât oamenii s-au adaptat realității, conformându-se ei.

 Un rol important în viața cultural – spirituală a comunității l-au avut personalitățile acestui loc (Ion Ștefureac, Vasile Gheorghiu, Euxodiu de Hurmuzachi), lăcașele ce cult și nu în ultimul rând Muzeul “Arta Lemnului” Câmpulung Moldovenesc).

**CAPITOLUL IV**

**DEZVOLTAREA SPECIFICĂ A INSTITUȚIEI**

Documente de referință, necesare analizei:

* organigrama - prevăzută în anexa nr.1;
* statul de funcții al instituției - prevăzut în anexa nr.2;
* bugetul aprobat al instituției – prevăzut în anexa nr.3.

**4.1. Scurt istoric al instituției de la înființare până la prezent**

 Nordul Moldovei este o zonă bogată în elemente de cultură populară, cele mai multe dintre aceste bunuri de valoare de valoare excepțională fiind adunate, de-a lungul timpului, în patrimoniul unor instituții de profil, cu renume în peisajul muzeistic românesc.

 Un astfel de muzeu este deschis vizitatorilor de pretutindeni în municipiul Câmpulung Moldovenesc, instituție care, alături de celelalte așezăminte de cultură, private și publice, întregesc fericit profilul contemporan al unei așezări cu solide tradiții culturale și istorice.

 Prin tot ce adăpostește și valorifică , Muzeul “Arta Lemnului” Câmpulung Moldovenesc este o colecție etnografică de valoare excepțională, specializată în prezentarea bunurilor de lemn întâlnite în Obcinile Bucovinei, așa cum au fost ele gândite, făurite și folosite de populația de munteni din cele peste o sută de așezări din zonă.

 La 3 aprilie 1935, a avut loc constituirea Comitetului de inițiativă a fondării Muzeului județean de etnografie și artă populară în Câmpulung Moldovenesc cu scopul colecționării, păstrării și expunerii diferitelor obiecte vechi, în legătură cu trecutul nostru, obiecte evocatoare ale datinilor, a felului de viață și a îndeletincirilor moșilor și strămoșilor.

 Din comitet făceau parte, pe lângă organele oficiale, profesori, învățători și alți intelectuali ai orașului.Demn de menționat este faptul că din cei 18 membri ai comitetului 12 erau cadre didactice.

 Deschiderea oficială a Muzeului Județului Câmpulung a avut loc la 1 iunie 1936, avându-l ca director pe Constantin Brăescu, profesor la Școala de Arte și Meserii.Se aflau între exponatele găzduite în trei săli de clasă, multe dintre bunurile salvate din colecția Ion Ștefureac, furci de tors, lăzi de zestre, păscăriție, arme vechi, numismatică, piese de port, icoane.

 Din 1944 colecția muzeală a fost mutată din clădirea școlii, pentru ca în anul 1967 patrimoniul muzeului să fie adăpostit în clădirea disponiblizată a fostei Primării și apoi Prefecturi, construită în anul 1904.

 Muzeul “Arta Lemnului” Câmpulung Moldovenesc prezintă o imagine sugestivă a artei populare a prelucrării lemnului, expresie vie a felului de viață și a modului de trai al localnicilor.

 Un exponat de excepție îl constituie carul de lemn, monumental achiziționat și reconstituit de C Brăescu, piesă unică, cu care se transporta vin din Țara de Jos (Odobești).

Muzeul este un centru educativ, dinamic, ce urmărește atragerea tuturor categoriilor de public în universul artei populare tradiționale (arhitectura caselor/ gospodăriilor țărănești, interiorul caselor vechi, mobilierul, portul localnicilor, stâna cu tot ceea ce presupune o asemnea activitate,tehnici populare etc).

 Parteneriatele cu școlile din municipiu au deschis noi orizonturi în ceea pe privește creșterea nivelului ofertei educaționale a muzeului, desfășurându-se și activități de creație cu elevii școlilor din Câmpulung Moldovenesc și anume pictura pe lemn, încondeierea ouălor, finalizându-se cu expoziții temporare realizate de copii.

 În prezent muzeul “Arta Lemnului” Câmpulung Moldovenesc se află într-un proiect de reabilitare, modernizare și dotare în scopul conservării moștenirii tradiționale.

Acest proiect are ca obiectiv specific impulsionarea dezvoltării locale a municipiului Câmpulung Moldovenesc ca o stațiune turistică de interes național, atractivă atât pentru locuitorii acesteia, cât și pentru turiștii români și străini.

**4.2. Criterii de performanță ale instituiției în ultimii trei ani**

 Perioada de referință va fi de trei ani anteriori anului 2019; an în care s-au demarat lucrările proiectului de reabilitare, modernizare a Muzeului “Arta Lemnului” Câmpulung Moldovenesc, suspendându-se astfel activitatea muzeală.

|  |  |  |  |  |
| --- | --- | --- | --- | --- |
| **Nr.crt** | **Indicatori de performanță** | **Anul 1****2016** | **Anul 2****2017** | **Anul 3****2018** |
| 1. | Cheltuieli pe beneficiar (subvenţie + venituri - cheltuieli de capital) / nr. de beneficiari |  |  |  |
| 2. | Fonduri nerambursabile atrase (lei) |  |  |  |
| 3. | Număr de activităţi specifice | **5** | **3** | **8** |
| 4. | Număr de apariţii media (fără comunicate de presă) | **5** | **3** | **8** |
| 5. | Număr de beneficiari neplătitori  | **800** | **757** | **1057** |
| 6. | Număr de beneficiari plătitori\*\*)  | **6084** | **7023** | **11580** |
| 7. | Număr de expoziţii/Număr de evenimente/Număr de reprezentaţii/Frecvenţa medie zilnică  | **6** | **8** | **7** |
| 8. | Număr de proiecte/acţiuni culturale  | **3** | **5** | **3** |
| 9. | Venituri proprii din activitatea de bază  | **-** | **-** | **-** |
| 10. | Venituri proprii din alte activităţi  | **-** | **-** | **-** |

**4.3.** **Scurtă descriere a patrimoniului instituției.**

 Înființat ca Muzeu de etnografie și științele naturii, Muzeul “ Arta Lemnului” a fost reprofilat în 1967 ca Muzeu al lemnului.Acesta este unic în țară prin denumire și printre puținele din Europa, ca tematică și pentru valoarea exponatelor. Acesta deține un bogat patrimoniu ce cuprinde mii de piese din lemn și are la bază colecțiile etnografice alcătuite de Ion Ștefureac și Constantin Brăescu.

Începând cu anul 1967 patrimoniul muzeului a fost adăpostit în clădirea disponiblizată a fostei Primării și apoi Prefecturi, construită în anul 1904.

 Anterior realizării lucrărilor de reabilitare Clădirea Muzeul “Arta Lemnului” Câmpulung Moldovenesc, *înregistrată în lista monumentelor istorice*, avea o suprafață construită de 543 mp și o suprafață desfășurată de 1590,50 mp.

Este situată în centrul municipiului Câmpulung Moldovenesc, pe Calea Transilvaniei nr 10, având acces facil din toate părțile orașului.

 Prin tot ce adăpostește și valorifică, Muzeul “Arta Lemnului” Câmpulung Moldovenesc este o colecție etnografică de valoare excepțională, specializată în prezentarea bunurilor de lemn întâlnite în Obcinile Bucovinei, așa cum au fost ele gândite, făurite și folosite de populația de munteni din cele peste o sută de așezări din zonă.

 Cea mai mare parte a pieselor prezentate în circuitul muzeului sunt realizate din lemn de molid, din brad și foioase, majoritatea fiind datate în secolele al XIX – lea și începutul secolului al XX -lea.

 Lemnul este prezent și în confecționarea unor piese utilizate la culesul și transportul fructelor de pădure (fragi, afine, zmeură, ciuperci) coșurile împletite din coajă de brad, din crengi de alun sau din rădăcină de molid, alături de hreabănul folosit la recoltarea afinelor.

 Un spațiu generos este destinat ocupației principale a locuitorilor din Câmpulung – păstoritul.

Inventarul destinat acestei ocupații este bogat și realizat, în cea mai mare măsură din lemn : găleata pentru mulsul oilor, cupa și donița pentru muls vacile, cofe și bote ciobănești și linguri de diferite mărimi, un inventar de vase și unelte pentru prepararea brânzei din care nu lipsesc budacile și donițele, tăugerul, lopățelele de urdit, hârzobul, chiagornicerele.

În zonă se cultiva cartoful și mai rar porumbul.Plugul de lemn datează de la mijlocul secolului al XVII- lea alături de grapă și furci din lemn.Păscărițele sunt cele mai realizate obiecte, având în vedere destinația lor specială adusul alimentelor la sfințit, de Paști.

 Corneciurile pentru praf de pușcă, pirogravate cele mai multe dintre ele, erau prezente în multe gospodării, pădurile ce acopereau cea mai mare parte din ținut fiind o permanentă invitație la vânătoare.

 Arborii de rezonanță, întâlniți în codrii străjuiți de obcini, au îndemnat pe mulți meșteri pricepuți să caute în trupul lemnului formele limpezi care nasc sunete.Alături de instrumentele populare specifice zonei, buciumul și cornul de vânătoare – cioplite din lemn rezonant și învelit în coajă de mesteacăn, apareau în sălile muzeului tilinca, fluierul, cobza.

 Industria casnică textilă este ilustrată prin gama obiectelor din lemn începând cu stativele sau războaiele de țesut, datând din secolul al XIX – lea, și continuând cu vatala, vârtelnița, urzitorul, suveica.Furcile de tors sunt pentru zonă un element semnificativ, ele fiind dăruite de flăcăi fetelor de măritat.

 Sala cea impunătoare a muzeului era rezervată transporturilor.*Celebritatea o deține carul din lemn pentru transportul vinului din zonele viticole ale Moldovei, piesă datată la sfârșitul secolului al XVI – lea și începutul secolului următor.*

Săniile pentru ocazii se foloseau în zile de sărbătoare, la vizitele familiale, ocazionate de sărbători sau la nunți.

 Mobilierul țărănesc este o categorie de bunuri bine reprezentată în realitatea etnografică a zonei, podițorul, blidarul și lada masă fiind nelipsite în fiecare casă.Un loc aparte îl ocupă lada de zestre care trebuia să rețină atenția colectivității atât prin mărime cât și prin aspectul general.

 Universul gospodăriei țărănești din zonă este bine reprezentat în expoziția în aer liber a muzeului prin principalele tipuri de locuințe și construcții anexe, valoroase prin vechime cât și prin soluțiile constructive, tradiționale, pe care le cultivă. Casa huțulă din secolul al XVII -lea a fost transferată din satul Ciumârna în anul 1990.

 Celălat obiectiv este o locuință de la mijlocul secolului al XVIII -lea, de plan tindă cameră;bârnele luituite și văruite dau o notă luminoasă interiorului în ciuda ferestrelor foarte mici, întărite cu grații forjate.

 Universul gospodăriei țărănești din zonă este bine resprezentat în muzeu prin principalele tipuri de locuințe și conctrucții anexe, valoroase atât prin vechime cât și prin soluțiile constructive, tradiționale, pe care le cultivă.Lăzile de zestre marcau în spațiul ceremionial de primire,în casa cea mare,punctul de maximă atenție, mărimea lăzii, mai ales conținutul ei, alcătuind motiv de mândrie pentru părinți și pentru fata de măritat.

 Rod al strădaniilor de fiecare zi ale anonimilor făuritori de bunuri Muzeul “Arta Lemnului”, este un valoros depozitar de unicate așa cum erau fiecare dintre obiectele pe care țăranii cu talent și îndemânare le-au făurit pentru trebuințele de fiecare zi.

 *Începând cu anul 2019, muzeul se află într-un amplu și complex proces de reabilitare și modernizare, cu fonduri europene nerambursabile, în vederea conservării moștenirii tradiționale.*

 *Rezultatul final va fi un obiectiv turistic modern, pus în valoare la adevăratul potențial, dar care să păstreze totuși specificul muzeului.*

 Proiectul de reabilitare și modernizare a Muzeului “ Arta Lemnului” împreună cu restul proiectelor ce au fost implementate sau se vor implementa, contribuie la conturarea municipiului Câmpulung Moldovenesc ca o stațiune turistică.În contextul socio economic actual, promovarea turismului poate constitui o sursă de revigorare în plan economic a municipiului Câmpulung Moldovenesc.

**4.4. Lista programelor și proiectelor desfășurate în ultimii trei ani.**

 (perioada de referință va fi de trei ani anteriori anului 2019, an în care s-au demarat lucrările proiectului de reabilitare, modernizare a Muzeului “Arta Lemnului” Câmpulung Moldovenesc, suspendându-se astfel activitatea muzeală).

|  |  |  |  |  |
| --- | --- | --- | --- | --- |
| **Nr.crt.** | **Numele programelor și ale proiectelor** | **Anul 2016** | **Anul 2017** | **Anul 2018** |
| (1) | (2) | (3) | (4) | (5) |
| 1. | **Program: Parteneriate cu școlile din municipiul Câmpulung Moldovenesc cu scopul conștientizării tinerei generații asupra valorilor patrimoniului cultural al zonei** |
| 1.1. | Proiect de parteneriat educațional “Oameni, locuri, tradiții” încheiat cu Școala Gimnazială “ T.V. Stefanelli” |  | x |  |
| 1.2. | Proiect de parteneriat educațional “Muzeul, o punte între trecut, prezent și viitor” încheiat cu Școala Gimnazială “Dimitrie Gusti” Fundu Moldovei |  |  | x |
| 1.3. | Proiect de parteneriat educațional “Muzeul, o punte între trecut, prezent și viitor” încheiat cu Școala Gimnazială “George Voevidca” Câmpulung Moldovenesc |  | x |  |
| 1.4. | Proiect de parteneriat educațional “Muzeul, o punte între trecut, prezent și viitor” încheiat cu Școala Profesională Specială Câmpulung Moldovenesc | x |  | x |
| 1.5. | Proiect de parteneriat educațional “Muzeul, o punte între trecut, prezent și viitor” încheiat cu Liceul Tehnologic nr.1 și G.P.P. “Căsuța piticilor” - Câmpulung Moldovenesc | x | x |  |
| 1.6. | Proiect de parteneriat educațional “Obiceiuri Străbune” încheiat cu G.P.N Valea Seacă – unitate structură a Școlii Gimnaziale “George Voevidca” |  | x | x |
| 1.7. | Proiect de parteneriat educațional „Păstrarea identității de de neam și limbă prin promovarea tradițiilor și obiceiurilor românești” încheiat cu Școala Profesională Specială și Clubul Copiilor | x | x |  |
| 2. | **Expoziții organizate cu alte muzee** |
| 2.1. | Expoziție „Ștefan cel mare din istorie în veșnicie” la Muzeul Național al Unirii Alba Iulia |  |  | x |
| 2.2. | Expoziție „Ștefan cel mare din istorie în veșnicie” la Muzeul Național de Istorie a României - București |  |  | x |
| 3. | **Expoziții temporare la sediul Muzeului Arta Lemnului – Câmpulung Moldovenesc** |  |  |  |
|  3.1. | Expoziția de pictura Vlad Hutopilă |  |  | x |
|  3.2. | Expoziția de fotografie “Drum de fier prin Bucovina” |  |  | x |
| 3.3. | Expoziție de sculptură “Între golgota lui Isus Hristos și golgota neamului românesc”-autor Bolek Maierik |  |  | x |
| 3.4. | Expoziție de fotografie - rege și voievod între arcașii Bucovinei : Bucșoaia 1937 |  | x |  |
| 3.5. | Expoziție de pictura pe sticlă - “Iconar sub omoforul Maicii Domnului”  |  | x |  |
| 3.6. | Expoziție “Ouă încondeiate, pictură pe sticlă, grafică și acuarele” |  | x |  |
| 3.7. | Expoziție de fotografie -„La pas prin Țara fagilor” și “Amintirea lemnului la țăranul român” | x |  |  |
| 3.8. | Expoziția profesorilor de educație plastică și arte vizuale din județul Suceava –“Dascăl și artist” | x |  |  |
| 3.9. | Expoziție “In memoriam Epaminonda Bucevschi” | x |  |  |
| 4. | **Evenimente culturale educaționale pentru public** |
| 4.1. | Simpozionul “ 100 de ani de la Unirea Basarabiei cu Țara”. |  |  | x |
| 4.2. | Simpozionul “Epopeea Națională a Mărășeștilor” |  | x |  |
| 4.3. | Lansare de carte, carte de poezie Ardere în noi - autor Aurora Sârbu, carte de poezie “Auroră în amurg” – autor Traian Nistiriuc – Ivanciuc  |  | x |  |
| 4.4. | Lansare de carte – “Parfum de cer” autor Elena Peiu |  | x |  |
| 4.5. | Simpozion “Nașterea statului român modern” |  | x |  |
| 4.6. | Simpozion “Ziua Bucovinei” | x | x | x |
| 4.7. | Muzeul Arta Lemnului – 80 de ani de la înființare | x |  |  |
| 4.8. | Simpozionul „Satul românesc bucovinean; tradiție și contemporaneitate” | x |  |  |

**CAPITOLUL V**

**Sarcini pentru management**

**Managementul va avea următoarele sarcini pentru durata proiectului de management**:

* îndeplinirea tuturor obligaţiilor care derivă din aprobarea proiectului de management şi în conformitate cu ordinele/dispoziţiile/hotărârile autorităţii, respectiv cele prevăzute în legislaţia în vigoare şi în reglementările care privesc funcţionarea instituţiei;
* transmiterea către autoritate, conform dispoziţiilor Ordonanţei de urgenţă a Guvernului nr. 189/2008 privind managementul instituţiilor publice de cultură, cu modificările şi completările ulterioare, denumită în continuare ordonanţa de urgenţă, a rapoartelor de activitate şi a tuturor comunicărilor necesare;
* creșterea performanțelor profesionale ale personalului de specialitate din cadrul instituției, accentuându-se capacitatea acestuia de a propune, implementa și dezvolta programe și proiecte cuturale;
* creșterea vizibilității instituției, pe plan regional, național și internațional – site performant de promovare a muzeului, parteneriate regionale, naționale și internaționale;
* promovarea noii imagini a muzeului pe piața culturală românească, atragerea de noi categorii de public, creșterea audienței;
* structurarea și planificarea clară a întregii activități pe programe și proiecte;
* organizarea de evenimente/expoziții în alte orașe ale județului;
* în domeniul mangementului resurselor umane: dimensionarea și utilizarea eficientă a personalului necesar funcționării instituției,
* actualizarea fișelor de post pentru tot personalului instituției, asigurarea formării profesionale continue a personalului;
* atragerea de finanțări și cofinanțări, donații, sponsorizări pentru finanțarea unor proiecte culturale;
* planificarea, urmărirea și raportarea costurilor pentru fiecare proiect;
* actualizarea Regulamentului de Organizare și Funcționare;
* întocmirea/actualizarea procedurilor operaționale privind controlul intern/managerial;
* folosirea subvenției și a surselor proprii atrase și pentru dezvoltarea de proiecte în afara programului minimal stabilit;
* folosirea programelor ca instrumente manageriale pentru previzionarea bugetului.

Proiectul de management trebuie să aibă în vedere şi următoarele **sarcini specifice:**

* constituirea ştiinţifică, administrarea, conservarea şi restaurarea patrimoniului;
* cercetarea ştiinţifică, evidenţa, documentarea, protejarea şi dezvoltarea patrimoniului;
* punerea în valoare a patrimoniului în scopul cunoaşterii, educării şi recreerii;
* elaborarea şi punerea în aplicare a proiectelor de restaurare, cercetare, punere în valoare şi dezvoltare a patrimoniului.

**CAPITOLUL VI**

**Structura și conținutul proiectului de management**

 Proiectul întocmit de candidat este limitat la un număr de 40 pagini + anexe şi trebuie să conţină punctul de vedere al candidatului asupra dezvoltării instituţiei pe durata proiectului de management. În întocmirea proiectului se cere utilizarea termenilor conform definiţiilor prevăzute în ordonanţa de urgenţă.

 În evaluarea proiectului de management se va urmări modul în care oferta candidatului răspunde sarcinilor formulate în baza prevederilor art. 12 alin. (1) din Ordonanţa de Urgenţă nr.189/2008, având în vedere următoarele prevederi, care reprezintă totodată şi criteriile generale de analiză şi notare a proiectelor de management:

 a) analiza socioculturală a mediului în care îşi desfăşoară activitatea instituţia şi propuneri privind evoluţia acesteia în sistemul instituţional existent;

 b) analiza activităţii instituţiei şi, în funcţie de specific, propuneri privind îmbunătăţirea acesteia;

 c) analiza organizării instituţiei şi propuneri de restructurare şi/sau de reorganizare, după caz;

 d) analiza situaţiei economico-financiare a instituţiei;

 e) strategia, programele şi planul de acţiune pentru îndeplinirea misiunii specifice a instituţiei publice de cultură, conform sarcinilor formulate de autoritate;

 f) o previziune a evoluţiei economico-financiare a instituţiei publice de cultură, cu o estimare a resurselor financiare ce ar trebui alocate de către autoritate, precum şi a veniturilor instituţiei ce pot fi atrase din alte surse.

 Proiectul, structurat obligatoriu pe modelul de mai jos, trebuie să conţină soluţii manageriale concrete, în vederea funcţionării şi dezvoltării instituţiei, pe baza sarcinilor formulate de autoritate.

**A. Analiza socioculturală a mediului în care îşi desfăşoară activitatea instituţia şi propuneri privind evoluţia acesteia în sistemul instituţional existent:**

 1. instituţii, organizaţii, grupuri informale (analiza factorilor interesaţi) care se adresează aceleiaşi comunităţi;

 2. analiza SWOT (analiza mediului intern şi extern, puncte tari, puncte slabe, oportunităţi, ameninţări);

 3. analiza imaginii existente a instituţiei şi propuneri pentru îmbunătăţirea acesteia;

 4. propuneri pentru cunoaşterea categoriilor de beneficiari (studii de consum, cercetări, alte surse de informare);

 5. grupurile-ţintă ale activităţilor instituţiei pe termen scurt/mediu;

 6. profilul beneficiarului actual.

**B. Analiza activităţii instituţiei şi propuneri privind îmbunătăţirea acesteia:**

 1. analiza programelor şi a proiectelor instituţiei;

 2. concluzii:

 2.1. reformularea mesajului, după caz;

 2.2. descrierea principalelor direcţii pentru îndeplinirea misiunii.

**C. Analiza organizării instituţiei şi propuneri de restructurare şi/sau de reorganizare, după caz:**

 1. analiza reglementărilor interne ale instituţiei şi a actelor normative incidente;

 2. propuneri privind modificarea reglementărilor interne;

 3. analiza capacităţii instituţionale din punctul de vedere al resursei umane proprii şi/sau externalizate;

 4. analiza capacităţii instituţionale din punct de vedere al spaţiilor şi patrimoniului instituţiei, propuneri de îmbunătăţire;

 5. viziunea proprie asupra utilizării instituţiei delegării, ca modalitate legală de asigurare a continuităţii procesului managerial.

**D. Analiza situaţiei economico-financiare a instituţiei:**

 Analiza financiară, pe baza datelor cuprinse în caietul de obiective:

 1. analiza datelor de buget din caietul de obiective, după caz, completate cu informaţii solicitate/obţinute de la instituţie:

 1.1. bugetul de venituri (subvenţii/alocaţii, surse atrase/venituri proprii);

 1.2. bugetul de cheltuieli (personal; bunuri şi servicii din care: cheltuieli de întreţinere, colaboratori; cheltuieli de capital);

 2. analiza comparativă a cheltuielilor (estimate şi, după caz, realizate) în perioada/perioadele indicată/indicate în caietul de obiective, după caz, completate cu informaţii solicitate/obţinute de la instituţie:

|  |  |  |  |  |
| --- | --- | --- | --- | --- |
| **Nr.crt** | **Programul/proiectul** | **Devizul estimat** | **Devizul realizat** | **Observații, comentarii,concluzii** |
| (1) | (2) | (3) | (4) | (5) |
|  |  |  |  |  |
|  |  |  |
|  |  |  |
|  | Total: | Total: | Total: |  |

3. soluţii şi propuneri privind gradul de acoperire din surse atrase/venituri proprii a cheltuielilor instituţiei:

 3.1. analiza veniturilor proprii realizate din activitatea de bază, specifică instituţiei (în funcţie de tipurile de produse/servicii oferite de instituţiile de cultură - spectacole, expoziţii, servicii infodocumentare etc.), pe categorii de produse/servicii, precum şi pe categorii de bilete/tarife practicate: preţ întreg/preţ redus/bilet profesional/bilet onorific, abonamente, cu menţionarea celorlalte facilităţi practicate;

 3.2. analiza veniturilor proprii realizate din alte activităţi ale instituţiei;

 3.3. analiza veniturilor realizate din prestări de servicii culturale în cadrul parteneriatelor cu alte autorităţi publice locale;

 4. soluţii şi propuneri privind gradul de creştere a surselor atrase/veniturilor proprii în totalul veniturilor:

 4.1. analiza ponderii cheltuielilor de personal din totalul cheltuielilor;

 4.2. analiza ponderii cheltuielilor de capital din bugetul total;

 4.3. analiza gradului de acoperire a cheltuielilor cu salariile din subvenţie/alocaţie;

 4.4. ponderea cheltuielilor efectuate în cadrul raporturilor contractuale, altele decât contractele individuale de muncă (drepturi de autor, drepturi conexe, contracte şi convenţii civile);

 4.5. cheltuieli pe beneficiar, din care:

 a) din subvenţie;

 b) din venituri proprii.

 E. Strategia, programele şi planul de acţiune pentru îndeplinirea misiunii specifice a instituţiei, conform sarcinilor formulate de autoritate:

 Propuneri, pentru întreaga perioadă de management:

 1. viziune;

 2. misiune;

 3. obiective (generale şi specifice);

 4. strategia culturală, pentru întreaga perioadă de management;

 5. strategia şi planul de marketing;

 6. programe propuse pentru întreaga perioadă de management;

 7. proiectele din cadrul programelor;

 8.alte evenimente, activităţi specifice instituţiei, planificate pentru perioada de management.

 F. Previzionarea evoluţiei economico-financiare a instituţiei publice de cultură, cu o estimare a resurselor financiare ce ar trebui alocate de către autoritate, precum şi a veniturilor instituţiei ce pot fi atrase din alte surse.

1. Proiectul de buget de venituri şi cheltuieli pe perioada managementului:

|  |  |  |  |  |
| --- | --- | --- | --- | --- |
| **Nr.crt.** | **Categorii** | **Anul...** | **......** | **Anul.........** |
| (1) | (2) | (3) | (...) | (...) |
| 1. | TOTAL VENITURI,din care1.a. venituri proprii,din care 1.a.1.venituri din activitatea de bază  1.a.2.surse atrase  1.a.3.alte venituri proprii1.b. subvenţii/alocaţii1.c. alte venituri  |  |  |  |
| 2. | TOTAL CHELTUIELI, din care2.a. Cheltuieli de personal,din care 2.a.1. Cheltuieli cu salariile  2.a.2. Alte cheltuieli de personal 2.b. Cheltuieli cu bunuri şi servicii,din care 2.b.1. Cheltuieli pentru proiecte 2.b.2. Cheltuieli cu colaboratorii 2.b.3. Cheltuieli pentru reparaţii curente 2.b.4. Cheltuieli de întreţinere 2.b.5. Alte cheltuieli cu bunuri şi servicii 2.c. Cheltuieli de capital  |  |  |  |

2. Numărul estimat al beneficiarilor pentru perioada managementului:

 2.1. la sediu;

 2.2. în afara sediului.

3. Programul minimal estimat pentru perioada de management aprobată

|  |  |  |  |  |  |
| --- | --- | --- | --- | --- | --- |
| Nr.crt. | Program | Scurtă descriere a programului | Nr.proiecte în cadrul programului | Denumirea proiectului | Buget prevăzut pe program \*3) (lei) |
| Primul an de management |
| 1. |  |  |  |  |  |
| .... |  |  |  |  |  |
| .... |  |  |  |  |  |
| Al doilea an de management |
| 1. |  |  |  |  |  |
| .... |  |  |  |  |  |
| .... |  |  |  |  |  |
| Al treilea an de management |
| 1. |  |  |  |  |  |
| .... |  |  |  |  |  |
| .... |  |  |  |  |  |

\*3) Bugetul alocat pentru programul minimal.

VII. Alte precizări

 Candidaţii, în baza unei cereri motivate, pot solicita de la instituţie informaţii /relații suplimentare, necesare elaborării proiectelor de management de la :

 *Compartimentul juridic* – consilier juridic - Ignat Petronela – telefon 0230/314425 int. 126, email:juridic@ campulungmoldovenesc.ro;

*Direcția economică* – inspector Pascari Maria - telefon 0230/314425 int. 132, email: impozite6@campulungmoldovenesc.ro;

*Compartiment resurse umane -* inspector Botea Cătălina Mariana, telefon 0230/314425 int. 117, email : salarizare1@campulungmoldovenesc.ro.

 VIII. Anexele nr. 1 - 3 fac parte integrantă din prezentul caiet de obiective.

